OzLabs/hebrew-wiki-articles huggingface dataset:
מרגית כהן

מרגית כהן (נולדה ב-1959) היא פרופסור מן המניין ומחזיקה בקתדרה למשפט השוואתי ע"ש פאני והרי הרכבי באוניברסיטה העברית בירושלים.<ref name=":0">[https://law.huji.ac.il/Margit-Cohn דף הבית של פרופ' מרגית כהן] באתר האוניברסיטה העברית בירושלים.</ref>

== ביוגרפיה ==
כהן שירתה בגלי צה"ל כמפיקת תוכניות (1980-1977). היא בוגרת תואר ראשון (1984) ותואר שני (1995) מהאוניברסיטה העברית בירושלים, ודוקטורט (2000) מהאוניברסיטה העברית בירושלים. במהלך לימודיה לתואר הראשון שימשה יועצת פרלמנטרית לחבר הכנסת אמנון רובינשטיין, בשנים 1983-1982. היא התמחתה במשרד החוץ ובמחלקת הבג״צים בפרקליטות המדינה (1986-1985). בשנים 2001-1986 היה עבדה במחלקה המשפטית בבנק ישראל, ובשנים 2002-2005 הייתה מרצה בבית הספר למשפטים, אוניברסיטת לסטר בבריטניה. מאז 2006 היא חברת סגל בכיר באוניברסיטה העברית בירושלים. 

תחומי המחקר שלה הם משפט ציבורי השוואתי, הרשות המבצעת בהקשר תאורטי והשוואתי, ביקורת שיפוטית, והממשק בין משפט לחברה.<ref name=":0" />

כהן חברה בפורום המרצות והמרצים למשפטים למען הדמוקרטיה, הפועל נגד הרפורמה המשפטית.<ref>"[https://www.lawprofsforum.org/about מי אנחנו]", פורום המרצות והמרצים למשפטים למען הדמוקרטיה.</ref>

== פרסומים נבחרים ==
<div class="mw-content-ltr">
* Margit Cohn, “Legal Transplants: A Theoretical Framework”, in Matthias Siems and Po Jen Yap (eds.), Cambridge Handbook of Comparative Law (Cambridge University Press, 2022)
* Margit Cohn, A Theory of the Executive Branch: Tension and Legality, Oxford: Oxford University Press, 2021. 322 pages + indices
* Margit Cohn, “The Executive Branch / Core Government”, in Aharon Barak, Barak Medina, and Yaniv Roznai (eds.), The Oxford Handbook on the Israeli Constitution (Oxford University Press, 2024)
* Margit Cohn, “Judicial Deference to the Administration in Israel”, in Zhu Guobin (ed.), Deference to the Administration in Judicial Review (Springer 2020) 231-269
</div>

== קישורים חיצוניים ==

* מרגית כהן בתוכנית "סדר עולמי" באתר מאקו, 22 ביולי 2023 (החל מדקה 22:06).
* מרגית כהן, [https://www.ifatmediasite.com/ms/radiomp4/2023/07/29/12310407.mp4 ביטול עילת הסבירות בהשוואה לעולם], בתוכנית "סדר עולמי" באתר מאקו, 29 ביולי 2023.

== הערות שוליים ==

קטגוריה:חיילי גלי צה"ל
קטגוריה:סגל האוניברסיטה העברית בירושלים: משפטים
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:ישראליות שנולדו ב-1959
קטגוריה:ישראלים שנולדו ב-1959
אולי ברג

אולי ברג (בנורווגית: Ole Berg; 7 באוקטובר 1890 – 23 בספטמבר 1968) היה גנרל-לויטננט בצבא נורווגיה אשר לחם במלחמת העולם השנייה, ולאחר המלחמה שימש כראש ההגנה (מקביל לרמטכ"ל) של נורווגיה.

==ביוגרפיה==
ברג נולד בפרול ב-7 באוקטובר 1890. הוא למד בבית הספר הצבאי (קריגסקולן), וב-1912 התגייס לצבא נורווגיה. הוא היה קצין ברגימנט הרגלים ה-11, וב-1915 החל ללמוד בבית הספר הצבאי הגבוה (דן מיליטרי הויסקול). הוא סיים את לימודיו ב-1919 והוצב במטה הכללי. ב-1924 הועבר לשמש כשליש במשמר המלכותי, וב-1928 מונה לראש לשכת המודיעין. ב-1930 מונה לראש מטה הדיוויזיה ה-3. ב-1934 מונה למפקד בית הספר הצבאי. ב-1937 מונה לראש אגף התקשורת במטה הכללי.

עם תחילת הפלישה הגרמנית לנורווגיה ב-9 באפריל 1940, מונה ברג למפקד הבריגדה ה-6, ולחם בגרמנים בצפון נורווגיה. לאחר שהגרמנים כבשו את הארץ, ברג היה ממקימי ארגון ההתנגדות מילורג שביצע פעולות מחתרת כנגד הכובשים. הוא שימש כמפקד הארגון עד ראשית שנת 1943, אז נאלץ להימלט לשוודיה. הוא קיבל דרגת אוברסט מהממשלה הנורווגית הגולה בלונדון, ומונה לנספח הצבאי הנורווגי בסטוקהולם. הוא היה ממקימי המשטרה הנורווגית בשוודיה - גוף שנועד להכין את הקרקע לשחרור נורווגיה לאחר המלחמה.

לאחר המלחמה מונה ברג לראש הפיקדו העליון של צבא נורווגיה. ב-31 ביולי 1946 הוא מונה לראש ההגנה (מקביל לרמטכ"ל), וכיהן בתפקיד במשך תשע שנים עד 31 באוקטובר 1955. בתקופת כהונתו בתפקיד, היה עליו להוביל את התהליכים שגרמו לבסוף להשתלבותה של נורווגיה בנאט"ו. לאחר פרישתו מתפקיד ראש ההגנה מונה לראש המחלקה להיסטוריה צבאית וכיהן בתפקיד עד 1961.

ברג נפטר באוסלו ב-23 בספטמבר 1968. בנו הוא הגנרל אולף ברג.

==קישורים חיצוניים==

* [https://nbl.snl.no/Ole_Berg אולי ברג], Norsk biografisk leksikon
* [https://snl.no/Ole_Berg_-_norsk_offiser אולי ברג] באתר Store norske leksikon

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:אנשי צבא נורווגים במלחמת העולם השנייה
קטגוריה:ילידי 1890
קטגוריה:נפטרים ב-1986
תחנת הרכבת ירושלים החאן

תחנת הרכבת ירושלים החאן היא תחנת נוסעים מתוכננת של רכבת ישראל העתידה לשרת את הבאים לעיר העתיקה של ירושלים, ותושבי העיר. התחנה תמוקם בסמוך לתחנת הרכבת ההיסטורית של ירושלים. 

==התחנה ההיסטורית==

סמוך לתחנה שוכנת תחנת הרכבת ירושלים. היא נפתחה ב-1892 ופעלה באופן כמעט רציף עד 1998. התחנה חוותה לא מעט אירועים, כמו ניסיון פיצוץ, הקמת המדינה ועוד. ב-2005 ששופץ הקו הוחלט לא לחדשה עקב רצון עיירית ירושלים להפוך את שטח התחנה לנדל"ן, בסופו של דבר תוכנית זו לא יצאה לפועל והתחנה נשארה שוממה עד 2013, עת נפתח שטח התחנה כאזור מסחרי. לצד התחנה עובר פארק המסילה. בעתיד יעבור הקו הכחול של הרכבת הקלה לצד התחנה.

==המשך המסילה מזרחה==
תוכנית תת"ל 108 כוללת את המשך המנהרות מהתחנה אל תחנה תת-קרקעית חדשה במתחם תחנת החאן ההיסטורית. התחנה צפויה לקום באזור מתחם התחנה הישנה שבין דרך חברון לדרך בית לחם, והתוכנית כוללת הקמה של מרכז מסחרי, תיירותי ועסקי באזור התחנה. מתחת ובסמוך לתחנת החאן יוקמו מסילות דיור לצורכי תפעול. התוכנית כולל אופציה להארכת המנהרות עד תחנת מלחה והקמת רציפים תת-קרקעיים בתחנה זו.<ref></ref>

=== מסילה לכותל ===
בעבר נבחנה האפשרות להארכת המסילה עד לתחנת ירושלים - הכותל ונבחנו בשלב זה שתי חלופות. על פי האחת תצא המסילה מתחנת ירושלים-מרכז ותעבור מתחת לרחוב יפו ולמתחם ממילא, ומשם צמוד לחומות העיר העתיקה (ומתחת להן) עד לשער האשפות; ואילו בחלופה השנייה תמשיך המסילה מירושלים־מרכז, תעבור מתחת לרחוב יפו ולמתחם ממילא, ובסמוך למגדל דוד ייכנס התוואי ישירות מתחת לעיר העתיקה, דרך הרובע היהודי ועד לכותל. במשרד התחבורה הדגישו כי תחנת הכותל תהיה בכל מקרה במתחם הרובע היהודי, וכן שמתכנני המשרד יערכו סקר עתיקות, והתוואי התת־קרקעי יעבור על סלע טבעי מתחת להן.

== שירות רכבות בתחנה (בעתיד) ==
=== קווי רכבת עתידיים בתחנה ===
לפי התוכנית האסטרטגית של רכבת ישראל לשנת 2040 מתוכננים:
# קו נוסעים לכיוון ראשון לציון (עוקף נתב"ג ותל אביב) - בסוף 2019 החלה בנייתה של מסילת ראשון לציון – מודיעין, התוכנית כוללת בניית קשת נוספת במחלף ענבה המאפשרת לרכבות המגיעות מכיוון תחנת נבון להמשיך לכיוון ראשון לציון.
# בעתיד מתוכננת הקמת קשתות נוספות מהמסילה לראשון לציון, קשתות אלו יאפשרו שירות בקו נוסעים ישיר מכיוון באר שבע ורחובות לירושלים.
# במסגרת תוכנית החומש של רכבת ישראל מתוכנן חיבור המסילה למסילה המזרחית והקמת קו חיפה - ירושלים מבלי צורך לעבור בתחנות תל אביב.

==הערות שוליים==

ירושלים החאן
ירושלים החאן
קטגוריה:קו הרכבת המהיר לירושלים
ירושלים החאן
קטגוריה:ירושלים: מיזמים עתידיים
שגשוג תאי

תהליכים תאיים, מימין לשמאל: שגשוג, גדילה, חלוקה
שגשוג תאי הוא התהליך שבו תא גדל ומתחלק לייצור שני תאי בת.<ref></ref><ref></ref><ref></ref> שגשוג מתמשך של תאים מוביל לעלייה אקספוננציאלית במספר התאים ולכן זהו מנגנון מהיר לצמיחת רקמות. שגשוג תאי מחייב שגם וגם חלוקה (רבייה) של התאים תתרחשנה במקביל, כך שהגודל הממוצע של התאים נשאר קבוע.

להבדיל, חלוקת תאים יכולה להתרחש ללא גדילת תאים, כך שנוצרים תאים קטנים יותר ויותר בהדרגה (כמו בחלוקת הזיגוטה). כמו כן, גדילת תאים יכולה להתרחש ללא חלוקת תאים כדי לייצר תא אחד גדול יותר (כמו בצמיחה של נוירונים). לפיכך, שגשוג תאי איננו שם נרדף לגדילת תאים או לחלוקת תאים, למרות שלעיתים משתמשים במונחים אלה בערבוביה.<ref></ref>

תאי גזע עוברים שגשוג תאי ויוצרים תאי בת משגשגים, שמתמיינים מאוחר יותר לבניית רקמות. תהליכים אלו מתרחשים במהלך התפתחות תקינה וצמיחת רקמות, במהלך התחדשות רקמות לאחר נזק,<ref></ref> או בתהליך סרטני.<ref></ref>

המספר הכולל של תאים באוכלוסייה תלוי בהפרש בין קצב שגשוג (או חלוקת) התאים לבין קצב התמותה של התאים.

גודל התא תלוי הן בגדילת תאים והן בחלוקת תאים, כאשר עלייה לא מידתית בקצב גדילת התאים מובילה להיווצרות תאים גדולים יותר ועלייה לא מידתית בקצב חלוקת התאים מביאה להיווצרות תאים קטנים יותר. שגשוג תאי כרוך, בדרך כלל, בגדילת תאים מאוזנת וקצבי חלוקת תאים השומרים על גודל תאים קבוע פחות או יותר, באוכלוסיית התאים המתרבה באופן מעריכי. בקרה של איזון זה מבוצעת במידה רבה על ידי גורמי שעתוק.

בחד-תאיים, שגשוג התאים מגיב במידה רבה לזמינות של חומרים מזינים בסביבה (או במצע גידול מעבדתי).

באאוקריוטים בקרת השגשוג מתרחשת על ידי שילוב של גדילת התאים עם בקרה של מחזורי התא ("G1-S-M-G2") כדי ליצור צאצאים רבים של תאים דיפלואידיים.

בהתפתחות של רב-תאיים, שגשוג התאים נשלט באופן הדוק על ידי רשתות בקרת גנים המקודדות בגנום. אלו מופעלות בהתאם למיקום התא, כיוונו ביחס לתאים האחרים וכוחות מכניים המופעלים עליו. רשתות אלו כוללות גורמי גדילה ויוצרות מסלולי הולכת אותות הפועלים על ידי תקשורת בין תאים, גורמי שיעתוק ומיקרו-RNA. נמצא גם, שהתצמיד החלבוני mTORC1 מווסת כניסת ביקרבונט לתא, הדרושה ליצירת נוקלאוטידים ולחלוקת התא.<ref></ref>

אכילת מזון גורמת להפרשת הורמונים ממשפחת האינסולין / IGF-1 (גם הם גורמי גדילה) למחזור הדם, ולקדם שגשוג תאים ברקמות רבות.

שגשוג תאים בלתי מבוקר, המוביל לקצב שגשוג מוגבר, או לכישלון בעצירת שגשוג התאים במועד התקין, הוא גורם להיפרפלזיה <ref></ref> ולסרטן.<ref></ref>

==קישורים חיצוניים==

==הערות שוליים==

קטגוריה:תהליכים תאיים
פין למברכטס

פין למברכטס (בנורווגית: Finn Lambrechts; 19 ביוני 1900 – 8 בדצמבר 1956) היה גנרל-לויטננט בחיל האוויר המלכותי הנורווגי אשר לחם במלחמת העולם השנייה, לאחר המלחמה שימש כראש ההגנה (מקביל לרמטכ"ל) של נורווגיה.

==ביוגרפיה==
למברכטס נולד בקריסטיאניה ב-19 ביוני 1900. הוא עבר הכשרה כקצין צי, והתגייס לצי הנורווגי ב-1921. ב-1924 החל ללמוד טיסה בבית הספר לתעופה של הצי. הוא סיים את לימודיו וקיבל רישיון טיס ב-1925. ב-1928 השתתף בחיפושים אחר חוקר הקוטב הנעדר רואלד אמונדסן. לאחר מכן מונה למפקד בסיס האוויר של הצי בקריסטיאנסנד עד 1931. ב-1933 הוא פרש מהצבא והפך לטייס בחברת התעופה נורווגיאן אייר ליינס.

לאחר שנורווגיה נכבשה בידי הגרמנים באפריל 1940, למברכטס המריא במטוס פרטי לשוודיה ומשם לבריטניה. הוא התגייס לחיל האוויר המלכותי והוצב בטייסת 333 שהורכבה מנורווגים בלבד. הוא השתתף במשימות אוויריות שונות שכללו בין היתר סיורים בשמי נורווגיה, והצנחת סוכנים בריטים ונורווגים בארץ. בפברואר 1945 הוא מונה לנספח הצבאי בבריטניה.

עם סיום המלחמה חזר למברכטס לנורווגיה, וב-1946 הועלה לדרגת אוברסט ומונה למפקד בסיס חיל האוויר בווסטלאנדט. ב-1 בדצמבר 1951 הוא הועלה לדרגת גנרל-לויטננט ומונה למפקד חיל האוויר הנורווגי. ב-1 בנובמבר 1955 הוא מונה לראש ההגנה (מקביל לרמטכ"ל).

ב-8 בדצמבר 1956, במהלך ועידת נאט"ו בפריז, לקה למברכטס לפתע בהתקף לב ומת במקום.

==קישורים חיצוניים==

* [https://snl.no/Finn_Lambrechts פין למברכטס] באתר Store norske leksikon

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:טייסים במלחמת העולם השנייה
קטגוריה:אנשי צבא נורווגים במלחמת העולם השנייה
קטגוריה:מעוטרי צלב התעופה המצוינת
קטגוריה:קצינים בלגיון הכבוד
קטגוריה:ילידי 1900
קטגוריה:נפטרים ב-1956
פולק האגר יוהנסן

פולק האגר יוהנסן (בנורווגית: Folke Hauger Johannessen; 2 בדצמבר 1913 – 17 באפריל 1997) היה אדמירל נורווגי ששימש כראש ההגנה (מקביל לרמטכ"ל) בין 1964–1972.

==ביוגרפיה==
יוהנסן נולד בגטבורג שבשוודיה ב-2 בדצמבר 1913. מאוחר יותר עברה המשפחה לפרדריקסטאד שבנורווגיה. לאחר שסיים את לימודיו, הוא התקבל לעבודה כנער מכונות על ידי חברת ספנות וערך מסעות לאירופה ואמריקה באוניות סוחר בין השנים 1931–1933 כדי לעמוד בתנאי הקבלה להכשרה כקצין ימי. לאחר מכן החל הכשרת קצינים בבית הספר הצבאי הימי בהורטן וסיים את לימודיו ב-1938 כלויטננט צור זי. הוא מונה לסגן מפקד הספינה KNM Nordkap, ולאחר מכן שימש כסגן מפקד ספינת הטורפדו KNM Snøgg.

לאחר פרוץ מלחמת העולם השנייה, מונה לסגן מפקד ה-KNM Gyller ויחד עמה לחם כנגד הפלישה הגרמנית לנורווגיה. לאחר סיום הכיבוש הגרמני של נורווגיה, הפליג יוהנסן עם כמה ספינות והסגיר אותן לידי הצי האמריקני. לאחר מכן הוא הצטרף אל הממשלה הנורווגית הגולה בלונדון. במהלך המלחמה הוא השתתף בליווי שיירות מסחר בין בריטניה לארצות הברית ולברית המועצות.

לאחר המלחמה, חזר יוהנסן לנורווגיה ומונה לסגן מפקד בית הספר הימי הצבאי באוסלו. ב-1948 הוא מונה למפקד המשחתת KNM Stavanger. זמן קצר לאחר מכן הוא הועבר להיות סגן נספח הצי הנורווגי בבריטניה. בין 1950–1952 היה ראש מחלקת המבצעים של הצי. לאחר מכן מונה לנציג נורווגיה במטה נאט"ו. ב-1958 הוא חזר להיות מפקד בית הספר הצבאי הימי. ב-1963 הוא מונה לסגן ראש ההגנה (מקביל לרמטכ"ל), ושנה לאחר מכן הפך לראש ההגנה. בתקופת כהונתו בתפקיד, הוא עמל להגדיל את הצי הנורווגי ולחזק את ביצורי צפון נורווגיה כהכנה לקראת פלישה סובייטית אפשרית. הוא סיים את תפקידו בסוף שנת 1971, ומונה למנהל מכללת ההגנה - תפקיד בו החזיק עד 1973.

==קישורים חיצוניים==
* [http://nbl.snl.no/Folke_Hauger_Johannessen פולק האגר יוהנסן] באתר i Norsk biografisk leksikon

קטגוריה:ראש ההגנה (נורווגיה)
קטגוריה:אנשי צבא נורווגים במלחמת העולם השנייה
קטגוריה:אדמירלים נורווגים
קטגוריה:נורווגים מעוטרי אות לגיון ההצטיינות
קטגוריה:ילידי 1913
קטגוריה:נפטרים ב-1997
סלמאן דרוויש

ד"ר סלמאן (שלום) דרוויש (ערבית: سلمان درويش) 1910, כפר עלי אל-ע'רבי, מחוז אל-עמארה, עיראק) היה רופא וסופר יהודי-עיראקי.

==קורות חייו==
נולד בשנת 1910 בכפר עלי אל-ע'רבי במחוז אל-עמארה שבעיראק למשפחה יהודית ממוצא כורדי. בשנת 1921, לאחר מות אביו, עברה משפחתו לבגדאד, שם למד בבית הספר של הקהילה היהודית "רחל שחמון" (אל-תעאוון).<ref></ref>

בשנת 1927, בהיותו תלמיד בבית הספר התיכון כתב את המחזה "אח'לאץ ואל-ח'יאנה " (המסירות והבגידה) במרכזו סיפור אהבה בין נער ונערה העומדים בהצלחה מול השמרנות, העריצות והשחיתות של עולם המבוגרים.<ref></ref>

סלמאן דרוויש למד רפואה בקולג' לרפואה של אוניברסיטת בגדד.

בסיום לימודיו, בשנת 1946, התקבל לעבודה כרופא בחברה ממשלתית. כעבור שנה, נאלץ להתפטר מתפקיד זה ועבר לעבוד כרופא בחברת הנפט העיראקית, תפקיד בו כיהן במשך עשרים שנה.

הפוגרום שנערך ביהודי בגדאד בחג השבועות של שנת 1941, (הפרהוד) היה אירוע מכונן עבור יהודי עיראק. הוא חילק את הקהילה היהודית לשלושה מחנות: הציונים, הקומוניסט<nowiki/>ים והפטריוט<nowiki/>ים. המחנה הפטריוטי, שהיה מורכב בעיקר ממשכילים ובעלי אמצעים, בראשם עמד בין היתר סלמאן דרוויש, האמין שעל היהודים לבנות את עתידם בעיראק בתור אזרחים נאמנים.<ref></ref>

סלמאן דרוויש ראה בתנועה הציונית חלק מהאימפריאליזם הבריטי. הוא פרסם כתבות ביומון הפאן-ערבי הקיצוני אל-איסתקלאל תחת השם סעיד בהן תקף בחריפות את המדיניות הבריטית במזרח התיכון ואת תמיכתה בהקמת מדינת ישראל.<ref></ref>

מדיניות האפליה נגד היהודים, שהתעצמה בשנת 1948 לאחר הקמת מדינת ישראל, וכללה פיטורים המוניים של יהודים ממשרות ממשלתיות, הטלת הגבלות על הענקת רישיונות יבוא לסוחרים יהודיים ועל קבלת יהודיים למוסדות השכלה גבוה ואיסור נסיעה לחו"ל, גרמה לבריחה המונית של יהודים מעיראק דרך איראן לכיוון ישראל. בין הבורחים היה גם אחיו של סלמאן דרוויש, הסופר והמשפטן שלום דרוויש. <ref></ref>

סלמאן דרוויש יחד עם אנשי רוח יהודים אחרים שהשתייכו למחנה הפטריוטי נשאר בעיראק אף לאחר שחוקק "חוק הוויתור על הנתינות" ב־9 במרץ 1950, שאפשר ליהודים לצאת מעיראק באופן חוקי בתמורה לוויתור על אזרחותם העיראקית. הוא האמין שהממשלה תשנה את מדיניותה כלפי היהודים הנאמנים שנשארו בעיראק ותראה בהם אזרחים שווי זכויות.

בשנת 1971, לאחר שמצבם של יהודי עיראק הורע באופן משמעותי, הוא נמלט לאיראן בסיועו של מולה מוסטפא ברזאני ועלה משם לארץ. הוא היה בין היהודים האחרונים שברחו מעיראק.

בספרו האוטוביוגרפי "הכל שקט במרפאה" (كل شيء هادئ في العيادة) שיצא לאור בערבית בישראל בשנת 1981,<ref></ref> הוא כלל פרק בשם "אני מאשים" (Inana Attahim) בו הוא האשים את ממשלת עיראק בקוצר ראייה, בורות, טיפשות ובגידה באינטרסים הערביים.<ref></ref>

סלמאן דרוויש נפטר בישראל בשנת 1982.
== ראו גם ==
*מבצע עזרא ונחמיה
*יהדות בבל
==הערות שוליים==

קטגוריה:ישראלים שנפטרו ב-1982
קטגוריה:ישראלים ילידי עיראק
קטגוריה:רופאים יהודים עיראקים
קטגוריה:סופרים יהודים עיראקים
מסעוד אל מדיוני

מסעוד אל מדיוני (25 בנובמבר 1886 אוראן, אלג'יריה הצרפתית – 23 במרץ 1943, סוביבור, גנרלגוברנמן), הידוע גם בשם סעוד ל'אוראנה (Saoud l'Oranais, מילולית: סעוד מהעיר אוראן), היה מוזיקאי יהודי ממוצא אלג'יראי ובעל בית הקפה שהפך מרכז תרבותי מרכזי, קפה אוראן. הוא היה מלחין, כנר וזמר, וכן מייסד בית ספר למוזיקה, ומורה מרכזי למוזיקה האלג'ירית הקלאסית ובמוזיקת ההאוזי האלג'ירית. כמורה, הוא לימד והכשיר כמה מהדמויות המובילות במוזיקת ההאוזי, בכלל זאת רנט ל'אוראנז ולילי בוניש. הוא היה דודו של הפסנתרן האלג'יראי מוריס אל מדיוני.

==קורות חיים==
מסעוד היה בנם של דונה בן סעיד ושמואל אל מדיוני, שהיה יצרן סיגרים בעיר אוראן. ב-27 בדצמבר שנת 1905 מסעוד נישא לג'וליה בן שושן.

אל מדיוני שירת בצבא הצרפתי אלג'ירי בין השנים 1907–1909, ולאחר מכן שירת בצבא שוב במהלך מלחמת העולם הראשונה בין 1914 ל-1919 בקזבלנקה. בשנת 1924 חזר מקזבלקה לאוראן, וחזר למקצועות המוזיקה. בתקופה הזו הוביל תזמורת ב"קפה אוראן", אליה קיבל את סולטנה דאוד בת ה-13 מתאהרת והכשיר אותה כזמרת, אותה כינה רנט ל'אוראנז, שם במה שדבק וליווה אותה בקריירה בינלאומית כזמרת האוזי ומוזיקה אלג'ירית קלאסית. כך קרה גם עם לילי בוניש, שהגיע ללמוד אצל מסעוד ל'אוראנז כשהיה בן 10. ב-29 באוקטובר 1933, מסעוד פתח בית ספר למוזיקה אלג'ירית קלאסית בשם "לה מולודיה".

מסעוד הקליט רבות, במגוון של סגנונות במוזיקה האלג'ירית ובמגוון חברות תקליטים (Pathé, Polyphon, Parlophone, HM, Philips, and Baidaphon).<ref></ref> רשימת השירים שכתב מסעוד כוללת להיטים רבים: אנא לוליה, מחאני זין, כליוני נמות, אנחבכ אנחבכ ועוד.

בשנת 1938 היגר מסעוד אל מדיוני עם משפחתו לצרפת, לצד יהודים ומוסלמים רבים מצפון אפריקה. בעיר מרסיי פתח שוב בית קפה מוזיקלי, והמשיך בקריירה מוזיקלית פורחת.

ב-22 בינואר 1943, במהלך אקציה בעיר מרסיי, נעצר מסעוד ונשלח למחנה הריכוז דראנסי בצרפת, ומשם למחנה ההשמדה סוביבור שבפולין, שם ככל הנראה נרצח בתאי הגזים ב-23 במרץ 1943<ref>[http://www.hatikvahmusic.com/cgi-bin/details.pl?key=1116 Hatikvah Music (selections #4 and #5)]</ref> ביחד עם בנו יוסף בן ה-13 (יליד שנת 1930).

== הוקרה והנצחה ==
לאחר מותו של מסעוד אל מדיוני, רנט ל'אוראנז כתבה והקליטה לזכרו את השיר [https://youtu.be/IjTkbpeOKQ4 Nechkar El Karim (Chant de louange)], ("שיר הלל"). השיר מתאר את מותו של מסעוד כתוצאה מהאלימות הנאצית "בלילה וערפל".

האלבום [https://www.discogs.com/release/10810500-Maurice-El-Medioni-Pianoriental Pianoriental] של הפסנתרן מוריס אל מדיוני הוקדש לדודו מסעוד אל מדיוני, ותמונתו של מסעוד מופיעה על כריכת האלבום.

שמו של מסעוד אל מדיוני מופיע במאגר המרכזי של שמות קורבנות השואה ביד ושם.

==קישורים חיצוניים==

== הערות שוליים==

קטגוריה:מוזיקאים יהודים אלג'יראים
קטגוריה:נספים במחנה ההשמדה סוביבור
קטגוריה:מוזיקאים שנספו בשואה
קטגוריה:יהודים בצבא צרפת
קטגוריה:יהודים אנשי הכוחות המזוינים של צרפת במלחמת העולם הראשונה
קטגוריה:מורים למוזיקה יהודים
קטגוריה:משוררים יהודים אלג'יראים
קטגוריה:מלחינים יהודים אלג'יראים
קטגוריה:זמרים יהודים אלג'יראים
קטגוריה:אומנים יהודים שפעלו בארצות ערב
קטגוריה:ילידי 1886
קטגוריה:נפטרים ב-1943
קטגוריה:אלג'יראים שנפטרו במאה ה-20
דף (זיכרון מחשב)

דף או דף וירטואלי הוא גוש רציף באורך קבוע של זיכרון וירטואלי, המתואר על ידי ערך בודד בטבלת הדפים. זוהי יחידת הנתונים הקטנה ביותר לניהול זיכרון במערכת הפעלה מבוססת זיכרון וירטואלי. באופן דומה, מסגרת דף היא הגוש הרציף הקטן ביותר באורך קבוע של זיכרון פיזי שאליו ממופים דפי זיכרון על ידי מערכת ההפעלה.<ref></ref><ref></ref><ref></ref>

העברה של דפים בין זיכרון ראשי לזיכרון משני, כגון דיסק קשיח, מכונה דפדוף או החלפה.<ref>
</ref>

== הסבר ==
זיכרון המחשב מחולק לדפים כדי שיהיה ניתן למצוא מידע בצורה מהירה יותר.

המושג נטבע כאנלוגיה לדפים בספר מודפס. לדוגמה: אם קורא היה רוצה, למשל, למצוא את המילה ה-5,000 בספר, הוא יכול היה לספור מהמילה הראשונה. אך לרוב, פעולה זו לא יעילה. דרך יעילה יותר היא להשתמש בתוכן עניינים שנקרא טבלת דפים. מתוך טבלה זו ניתן להסיק בקלות רבה יותר באיזה דף מופיעה המילה ה-5,000, וכמה מילים לספור בדף זה. רישום זה של המילים בכל דף של הספר מקביל לטבלת דפים (או תוכן עניינים) של מערכת קבצים ממוחשבת.<ref></ref>

==הערות שוליים==

קטגוריה:התקני זיכרון אלקטרוניים
קטגוריה:זיכרון מחשב
מואיז עאדילהו

מואיז וילפריד מאוסה עאדילהו (בצרפתית: Moïse Wilfrid Maoussé Adiléhou; נולד ב-1 בנובמבר 1995) הוא כדורגלן בניני-צרפתי המשחק בעמדת הבלם במכבי פתח תקווה מליגת העל ובנבחרת בנין.

== קריירת מועדונים ==
עאדילהו נולד בבקולומב שבצרפת, למשפחת מהגרים, אביו מבנין ואמו מטוגו. דל במחלקות הנוער של ES נאנטר, ואלנסיין ופורטו. בשנת 2013 החל לשחק בקבוצת המילואים של ואלנסיין, ובהמשך שיחק בפו ובויטרה במסגרת הליגות הנמוכות בצרפת. בהמשך שיחק בסלובן ברטיסלאבה מליגת העל הסלובקית, בקרקירה ובלבדיאקוס מליגת העל היוונית, ובבולוספור מליגת המשנה הטורקית.

ב-1 בספטמבר 2020 חתם בנאק ברדה מליגת המשנה ההולנדית. הוא ערך 43 הופעות ליגה במדי המועדון, בהן הבקיע שני שערים.

ב-4 באוגוסט 2022 חתם על חוזה לשנה אחת בזירה מליגת העל האזרית. הוא ערך 25 הופעות ליגה במדי המועדון, בהן הבקיע שער אחד.

ב-1 ביוני 2023 חתם במכבי פתח תקווה מליגת העל הישראלית.

== נבחרת בנין ==
ב-24 במרץ 2017 ערך עאדילהו את הופעת הבכורה שלו בנבחרת בנין הבוגרת, בהפסד 0–1 לנבחרת מאוריטניה במשחק ידידות.

הוא היה חלק מסגל הנבחרת לטורניר גביע אפריקה לאומות 2019, וערך שלוש הופעות בטורניר, ואף הבקיע שער בניצחון על נבחרת מרוקו בשלב שמינית הגמר של הטורניר, שהיה גם שער הבכורה שלו במדי נבחרת בנין.

== תארים ==
;מכבי פתח תקווה
* גביע המדינה: 2023/2024

== קישורים חיצוניים ==

== הערות שוליים ==

קטגוריה:כדורגלנים בנינים
קטגוריה:בלמי כדורגל בנינים
קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני פו
קטגוריה:כדורגלני סלובן ברטיסלאבה
קטגוריה:כדורגלני קרקירה
קטגוריה:כדורגלני לבדיאקוס
קטגוריה:כדורגלני בולוספור
קטגוריה:כדורגלני נאק ברדה
קטגוריה:כדורגלני זירה
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2019
קטגוריה:בנינים שנולדו ב-1995
קטגוריה:צרפתים שנולדו ב-1995
ההשבעה השנייה של ג'ורג' וושינגטון לנשיאות ארצות הברית

ז'אן לאון ז'רום פריס}}, המתאר את השבעתו השנייה של וושינגטון
ההשבעה השנייה של ג'ורג' וושינגטון לנשיאות ארצות הברית התקיימה ב של הסנאט בפילדלפיה, פנסילבניה, ביום שני, 4 במרץ 1793. ההשבעה סימנה את תחילת כהונתו השנייה של ג'ורג' וושינגטון כנשיא ושל ג'ון אדמס כסגן הנשיא. שבועת האמונים ניתנה לג'ורג' וושינגטון על ידי שופט בית העליון של ארצות הברית ויליאם קושינג. זו הייתה ההשבעה הראשונה שהתקיימה בפילדלפיה (אז בירת המדינה), והתרחשה בדיוק ארבע שנים לאחר שהממשלה הפדרלית החדשה החלה לפעול תחת חוקת ארצות הברית.

נאום ההשבעה השני של ג'ורג' וושינגטון הוא הקצר ביותר שנמסר אי פעם, 135 מילים בלבד.<ref></ref>

==קישורים חיצוניים==

==הערות שוליים==

קטגוריה:ג'ורג' וושינגטון
קטגוריה:השבעת נשיא ארצות הברית
קטגוריה:1793 בארצות הברית
פונקציית גיבוב מתגלגלת

פונקציית גיבוב מתגלגלת (באנגלית: Rolling hash) היא פונקציית גיבוב אשר מופעלת על חלקים שונים של מידע כלשהו, בכדי להשוות מול תוצאות גיבוב של בקשות חיפוש. השימוש העיקרי בה הוא האצת חיפושים<ref></ref><ref></ref>.

תהליך הגיבוב נעשה בסוג של "חלון מתגלגל", כלומר חלקי המידע בגודל קבוע עוברים אחד אחד את תהליך הגיבוב ומושווים מול תוצאת הגיבוב של החיפוש.

הרעיון מאחורי זה הוא שבמקרים רבים השוואת תוצאות הגיבוב של חלקי המידע אל מול בקשת החיפוש מהירה יותר מהשוואה ישירה של חלקי המידע מול בקשת החיפוש. כלומר השוואת תוצאות הגיבוב מורידה את סיבוכיות החיפוש לפעמים.

== תיאור התהליך ==
ראשית, המידע לחיפוש עובר גיבוב בפונקציה ידועה מראש.

שנית, המידע בו נרצה לחפש עובר גיבוב בחלקים (אשר גודלם נקבע על ידי גודל בקשת החיפוש).

ב"חלון מתלגלג" אנו בוחרים מעין "חלון" (חלק מהמידע באורך החיפוש) ובכל פעם מעבירים אותו בפוקנציית הגיבוב ומשווים אל מול תוצאת הגיבוב של החיפוש.

שלישית, אם נמצאה התאמה בין פונקציות הגיבוב ניתן לאמת את ההתאמה בבדיקות אחרות.

== דוגמה לתהליך ==
אם נרצה לחפש "דהו" ב"אבגדהוזחטיכלמנסעפצקרשת"

ראשית, נקבל את תוצאת הגיבוב של "דהו", נניח לדוגמה בלבד שפוקנציית הגיבוב היא חיבור ערכי הגימטריה, כלומר במקרה הגיבוב של "דהו" יהיה: 4(ד) + 5(ה)+ 6(ו) = 15.

שנית, נעבור "בחלון מתלגל" על המידע ונחשב את ערכי הגיבוב בכל פעם עד שנמצא התאמה, כאשר נשים לב שאורך ה"חלון" הוא כאורך החיפוש שרצינו (שלושה תווים):

אבגדהוזחטיכלמנסעפצקרשת => 1(א) + 2(ב) + 3(ג) = 6.

אבגדהוזחטיכלמנסעפצקרשת => 2(ב) + 3(ג) + 4(ד) = 9.

אבגדהוזחטיכלמנסעפצקרשת => 3(ג) + 4(ד) +5(ה) = 12.

אבגדהוזחטיכלמנסעפצקרשת => (ד) + 5(ה)+ 6(ו) = 15.

אם מצאנו התאמה, נוכל להשוות בצורה ישירה (לדוגמה אינדקס מול אינדקס) כדי לוודא שההתאמה נכונה, זאת מכיוון שיכולות להיות מספר התאמות בפונקנציות הגיבוב לקטעי מידע שונים בגלל שפונקציות הגיבוב בהם משתמשים באלגוריתם זה אינן בהכרח חד חד ערכיות.

אם ההשוואה הישירה לא צלחה, נמשיך בחיפוש עד סוף המידע.

מכיוון שהחיפוש במקרה שלנו כן מתאים, ניתן להגיד שמצאנו את המידע שחיפשנו.

== חסרונות ==
שימוש זה אינו בהכרח מאיץ חיפושים ובמקרים מסוימים עלול אף להאט אותם, לדוגמה אם אורך המידע שמחפשים קטן או גדול מאוד, או פונקציית הגיבוב אינה בעלת אנטרופיה מספקת – עלולים להיות הרבה התאמות של פונקציות הגיבוב, מה שיכול להוסיף לסיבוכיות מכיוון שמעבר להשוואה הרגילה שהיינו עושים אילולי השימוש בפוקנציית הגיבוב, השתמשנו בפוקנציית גיבוב בתדירות גבוהה ובכך הגדלנו את הסיבוכיות.

במילים אחרות, אם נניח <math>O(m)</math> (או <math>O(1)</math>) כסיבוכיות ההשוואה של פיסות המידע לאחר ההתאמה בגיבוב, כאשר m שואף ל n (הרבה התאמות מול הגיבוב), נקבל <math>O(n)</math>.

== ראו גם ==
* פונקציית גיבוב קריפטוגרפית
* md5
* SHA

== קישורים חיצוניים ==
* [https://www.geeksforgeeks.org/string-hashing-using-polynomial-rolling-hash-function/ דוגמה לקוד אשר משתמש באלגוריתם]
* [https://www.geeksforgeeks.org/rabin-karp-algorithm-for-pattern-searching/ תיאור נוסף ואימפלנטציה בקוד]

== הערות שוליים ==

קטגוריה:פונקציות גיבוב
STS-93

STS-93 היא משימה ה-26 של מעבורת החלל קולומביה. המטרה העיקרית של טיסת המעבורת הייתה הצבה במסלול של טלסקופ החלל צ'נדרה.

==צוות==
* מפקד המשימה - איילין קולינס 
* טייס - ג'פרי אשבי 
* מומחה משימה 1 - מישל טוניני 
* מומחה משימה 2 - סטיבן האולי 
* מומחה משימה 3 - קתרין קולמן

==תיאור המשימה==
משימת STS-96 נדחתה פעמיים על כן שיגור. היא שוגרה בהצלחה ב-23 ביולי 1999 מכן שיגור 39B במרכז החלל קנדי. חמש שניות לאחר השיגור התרחשה במעבורת תקלה במערכת אספקת חשמל. הופעלו מערכות גיבוי והיה ניתן להמשיך בתהליך הגעה למסלול סביב כדור הארץ.

המטרה העיקרית בוצע ב-23 ביולי כאשר טלסקופ החלל צ'נדרה שוחרר מתא המטען והוצב במסלול. נכון לשנת 2024 הטלסקופ פעיל.

לאחר השלמת המשימה העיקרית חברי הצוות ביצעו מספר ניסויים בתחום חקר חוסר כבידה, ביולוגיה, וחובבות רדיו. 

המעבורת נחתה במרכז החלל קנדי ב-29 ביולי 1999 במסלול נחיתה מס' 33 במרכז החלל קנדי.

== ראו גם ==
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-93.html אודות משימת STS-93 באתר נאס"א]
* [http://www.spacefacts.de/mission/english/sts-93.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_095_STS-093_Press_Kit.pdf דיווח לעיתונות]
* [https://space.nss.org/space-shuttle-flight-95-sts-93-post-flight-presentation-video/ סרט עם תקציר של מהלך המשימה]

קטגוריה:משימות מעבורות החלל
קטגוריה:1999 בארצות הברית
שירה (משקה)

שירה (בטורקית: Şıra; באזרית: Nabız Şırası) הוא משקה טורקי שאינו אלכוהולי, הנחשב לנפוץ במדינות המזרח התיכון ומרכז אסיה.

טעמו של המשקה מתוק וחריף והוא מופק מתסיסה של ענבים וסוכר, אך קיימות גרסאות המבוססות על פירות אחרים.

נהוג לשתות את המשקה בכוס קטנה כשהוא קר ולהגישו בחתונות, פסטיבלים ומפגשים חברתיים.

למשקה גרסאות שונות ומלבד הגרסה הטורקית, קיימת גרסאות שונות נפוצות בעיקר באזרבייג'ן, גאורגיה, ארמניה, בולגריה, קזחסטן וקירגיזסטן.

== ראו גם ==
* שרבט
* בראגה (משקה)

== קישורים חיצוניים ==

* [https://www.kodasail.com/post/2019/01/21/5-awesome-turkish-drinks-you-have-to-try משקאות טורקיים שכדאי להכיר], באתר Kodasail

== הערות שוליים ==

קטגוריה:המטבח הטורקי
קטגוריה:המטבח האזרי
קטגוריה:משקאות
קטגוריה:המטבח המזרח-תיכוני
זאב קון

זאב קון () היה צייר ישראלי ממוצא הונגרי.

== ביוגרפיה ==
זאב קון נולד בעיר נירג'האזה בצפון מזרח הונגריה. כנער עבד בחנות לציוד אמנות בבעלות הוריו, בלנקה ושנדור. 

לאחר שהחל גירוש יהודי הונגריה במרץ-אפריל 1944, נשלח זאב קון בן ה-14 תחילה למחנה הריכוז אושוויץ, לאחר מכן למחנה הריכוז יאבורז'נו, הממוקם במרחק של 23 קילומטרים מאושוויץ. ומינואר עד אפריל 1945 נכלא במחנות גרוס-רוזן, בוכנוואלד ופלוסנבורג.<ref name="Epstein"></ref> 

ב-23 באפריל 1945 שוחררו אסירי מחנה פלוסנבורג על ידי חיילים אמריקאים. בסוף אוגוסט 1945 חזר קון להונגריה, וחידש את לימודיו. מאוחר יותר הוא התקבל ללימודים ב-Magyar Képzőművészeti Főiskola בבודפשט (הנקראת כיום האוניברסיטה ההונגרית לאמנויות יפות ) בסתיו 1947, שם למד למעלה משנה וחצי. 

ב-1949, כשהמשטר הפוליטי הפרו-קומוניסטי החדש הפך דכאני יותר ויותר, הצטרף לקבוצה של שלושים יהודים מארגון "השומר הצעיר" והצליח לחצות בחשאי את גבול צ'כיה, ובהמשך הגיע לאיטליה דרך אוסטריה. בעיר בארי עלתה הקבוצה על ספינה שהביאה אותם לישראל. הוא התיישב לראשונה בקיבוץ גבעת-חיים. עם זאת, הוא לא שהה שם זמן רב, שכן בשנת 1951 הוא הפך לסטודנט באקדמיה לאמנויות יפות בווינה.<ref></ref>

באקדמיה היה קון מקורב לאנטון להמדן (יליד 1929) ולארנסט פוקס (1930–2015). באמנותו, האחרון התמקד בדימויים של אפוקליפסה, ויצר ציורים שצוירו מתוך אימה ופחד מהמוות.<ref name="Epstein" /> עם שובו ארצה הצטרף לאגודת הציירים והפסלים בישראל. בשנת 1973 הוענק לו פרס מקס נורדאו לאמנויות.<ref></ref> ציוריו זכו להערכה מצד חובבי אמנות גם במגזר הלא-יהודי הישראלי.<ref></ref>

===חיים אישיים===
קון נישא לציירת ניצולת השואה הדי קון. בנם הוא הצייר שי קון.

== תערוכות ועבודות ==
קון הציג את עבודותיו ברחבי הארץ (למשל ירושלים, 1954, תל אביב, 1959, 1961, 1963, 1964, 1968, פריז<ref>Exhibition of Paintings of Zeev Kun. Catalogue. Tel Aviv: Gallery 220, 1968.</ref> 2014),<ref>Zeev Kun. Brave New World. Catalogue. Tel Aviv: David Art Gallery, 2014.</ref> ונהריה (1988),<ref>Zeev Kun. Paintings. Israel: Nahariya Municipal Museum, 1988</ref> וכן בבריסל (1960), פריז (1962, 1972, 1994), לונדון (1965), סידני (1967), ניו יורק (1968),<ref>Zeev Kun. Paintings. New York: Murray Greenfield Gallery, 1968.</ref> לוס אנג'לס (1968), דטרויט (1970), אמסטרדם (1972), סטוקהולם (1975), אנטוורפן (1976) וברלין (1987). שנים רבות עבד קון בצפת, שם החזיק גלריה משלו, אך בהמשך חזר לתל אביב, שם התגורר עד פטירתו.

עבודותיו של קון נמכרו בהצלחה על ידי גלריות רבות בהן "תירוש", "מצארט", "מונטיפיורי", "אגוזי" ואחרים. לדברי מבקר האמנות פרופסור ג'. רקאנאט, ציוריו זכו להערכה רבה בקרב אספני אמנות וחובבי אמנות.<ref>Zeev Kun. Peintures. Paris: Galerie Marigny, 1972.</ref>

==קישורים חיצוניים==

== הערות שוליים ==

קטגוריה:ציירים ישראלים
קטגוריה:ציירים יהודים
קטגוריה:ישראלים ילידי הונגריה
קטגוריה:יהודים הונגרים
קטגוריה:ניצולי השואה
קטגוריה:אסירים במחנה הריכוז אושוויץ
קטגוריה:אסירים במחנה הריכוז בוכנוואלד
קטגוריה:אסירים במחנה הריכוז גרוס-רוזן
קטגוריה:ישראלים שנולדו ב-1930
קטגוריה:ישראלים שנפטרו ב-2024
הדי קון

הדי קון (נולדה ב-1936) היא ציירת ישראלית ממוצא הונגרי.<ref name="jp"></ref>

==קורות חיים==
נולדה כהדי דוידוביץ באילוק, עיירה קטנה בממלכת יוגוסלביה, הדי גודלה על ידי סבה וסבתה בבודפשט לאחר שהוריה ואחד מאחיה נספו באושוויץ בשואה. היא ואחיה, שלום, הוברחו לבודפשט ב-1941, שם התגוררו בגטו היהודי. הם התגוררו בחדר אחד גדול שהיה משותף לשלושים איש, בו סבלו מקור, רעב ומחלות. בסופו של דבר, היא, אחיה וסבתה עברו לפקס שם התחבאה בבודפשט עם סבתה ואחיה הגדול, שלום. לאחר לימודיה באקדמיה לאמנות בבודפשט, עלתה ארצה בשנת 1956. <ref></ref><ref></ref>

== קריירת אמנות ==
קון הציגה תערוכות רבות בישראל, בניו יורק, ולונדון, בודפשט, סידני, אמסטרדם, פריז, ברלין, טורונטו, רומא ובריסל.<ref name="jp" />

== חיים אישיים ==
הייתה נשואה לצייר זאב קון עד למותו ב-2024. בנם הוא הצייר שי קון.<ref></ref>

== הערות שוליים ==

קטגוריה:ציירות ישראליות
קטגוריה:ציירים ישראלים
קטגוריה:ישראלים ילידי יוגוסלביה
קטגוריה:יהודים קרואטים
קטגוריה:ילדים בשואה: הונגריה
קטגוריה:ניצולי השואה: קרואטיה
קטגוריה:ניצולי השואה: הונגריה
קטגוריה:ניצולות השואה
קטגוריה:ישראלים שנולדו ב-1936
קטגוריה:ישראליות שנולדו ב-1936
רמזי ריצ'רד ריינאגל

רמזי ריצ'רד ריינאגל (באנגלית: Ramsay Richard Reinagle; 19 במרץ 1775 – 17 בנובמבר 1862) היה צייר דיוקן, נוף ובעלי חיים אנגלי, ובנו של פיליפ ריינאגל.

== ביוגרפיה ==
רמזי ריצ'רד ריינאגל היה תלמידו של אביו פיליפ ריינאגל, שאת סגנונו הוא למד, והציג באקדמיה המלכותית כבר בשנת 1788. בהמשך נסע לאיטליה, ולמד ברומא בשנת 1796. הוא ביקר בהולנד על מנת ללמוד מהמאסטרים ההולנדיים. לאחר שובו הביתה צייר זמן מה בפנורמה של רוברט בארקר בכיכר לסטר, ולאחר מכן נכנס לשותפות עם תומאס אדוארד בארקר, בנו הבכור של רוברט, שלא היה אמן, על מנת להקים בניין מתחרה בסטרנד. הם הפיקו תמונות פנורמה של רומא, מפרץ נאפולי, פירנצה, גיברלטר, מפרץ גיברלטר ופריז, אך ב-1816 מכרו את התערוכה שלהם להנרי אסטון בארקר וג'ון ברפורד.<ref name=":0">Graves, R. E. (1896). "Reinagle, Ramsay Richard (1775–1862), portrait, landscape, and animal painter". Dictionary of National Biography Vol. IIL. Smith, Elder & Co</ref>

ב-1805 נבחר ריינאגל למקורב של אגודת הציירים בצבעי מים, ובשנת 1806 לחבר. הוא הפך לגזבר שלה בשנת 1807, והיה נשיא בשנים 1808 עד 1812 בין 1806 ל-1812 הוא שלח לתערוכות שלה שישים ושבעה רישומים, בעיקר נופים איטלקיים ונופים של האגמים האנגלים. באותה תקופה הציג דיוקנאות ונופים בשמן באקדמיה המלכותית, שבה הפך למקורב ב-1814, ולאקדמאי ב-1823.

בשנת 1848 הוא שלח לתערוכת האקדמיה המלכותית בתור עבודתו, תמונה קטנה של מזג אוויר גשום מטירת הרסט, שצוירה על ידי אמן צעיר בשם J. W. Yarnold, שאותה הוא רכש בחנות תיווך. הוא עשה שינויים קלים בתמונה ושלח אותה כעבודתו. שהתגלתה הרמאות, אחרי בירור מלא שנערך על ידי האקדמיה, הוא נקרא להתפטר מתעודתו כצייר אקדמאי מלכותי. בשנת 1850 הוא ניסה ללא הצלחה לפטור את עצמו מאחריות לזיוף, במכתבים שפורסמו בעיתון.<ref name=":0" />

הוא המשיך להציג באקדמיה עד 1857, אך בשנותיו האחרונות שקע בעוני, ונעזר בפנסיה מכספי האקדמיה. הוא מת בצ'לסי ב-17 בנובמבר 1862.

ציוריו של ריינאגל נכללים באוספים של מספר מוסדות בריטיים כולל שפילד, רות'רהאם, דונקסטר וגלריה לאמנות דרבי ובאוסף האמנות הממשלתי.<ref></ref>

=== משפחה ===
ריינאגל התחתן עם אוריאנה בולפינץ' בשנת 1801. נולדו להם שלושה בנים, מתוכם ג'ורג' פיליפ ריינאגל הצייר, שהיה הצעיר ביותר, ובת אחת, אוריאנה ג'יין, שנישאה לסופר פיליפ דוטין.<ref>Corley, T. A. B. "Reinagle, Ramsay Richard". Oxford Dictionary of National Biography (online ed.). Oxford University Press</ref>

== גלריה ==
<gallery mode="packed" heights="200">
File:Ramsay Richard Reinagle (1775-1862) - A Boy Reading - T01073 - Tate (cropped).jpg|נער קורא
File:Ramsay Richard Reinagle - An Ornithologist, Probably John Latham? - Google Art Project.jpg|אורתינולוג
File:Ramsay Richard Reinagle (1775-1862) - Thomas Coke (1752–1842), 1st Earl of Leicester - 1271089 - National Trust.jpg|תומאס קוק
File:Ramsay Richard Reinagle (1775-1862) - Cattle and Deer in Calke Park - 290250 - National Trust.jpg|עדר בקר
File:An extensive River Landscape, with figures and cattle in the foreground(112157).jpg|נוף נהר ורועה
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1775
קטגוריה:נפטרים ב-1862
ג'ורג' פיליפ ריינאגל

ג'ורג' פיליפ ריינאגל (באנגלית: George Philip Reinagle; 1802 – 6 בדצמבר 1835) היה צייר ימי אנגלי, בנו הצעיר של רמזי ריצ'רד ריינאגל.

== ביוגרפיה ==
הוא היה תלמיד של אביו, אבל הוא התמחה בנושאים ימיים על ידי העתקת יצירותיהם של הציירים ההולנדיים לודולף בקאויזן, ווילם ואן דה ולדה. הוא הציג לראשונה באקדמיה המלכותית ב-1822, כששלח דיוקן של ג'נטלמן; אבל ב-1824 הוא תרם 'ספינה בסערה שיורה אות מצוקה', ו'רוגע', וב-1825 'צי הולנדי במאה השבע-עשרה ', ונושאים ימיים נוספים בשנים הבאות.<ref>Graves, R. E. (1896). "Reinagle, George Philip (1802–1835), marine painter". Dictionary of National Biography Vol. IIL. Smith, Elder & Co. Retrieved 27 February 2008. The first edition of this text is available at Wikisource: "Reinagle, George Philip" . Dictionary of National Biography. London: Smith, Elder & Co. 1885–1900.</ref>

בשנת 1827 הוא נכח על סיפון ספינה בקרב נאווארינו ובשובו צייר, ופרסם בשנת 1828, 'איורים של קרב נאווארינו', ואחריו 'איורים של ההתרחשויות בכניסה של מפרץ פטרס בין השייטת האנגלית לצי הטורקים 1827". הוא גם צייר אירועים מעימותים אלה, שהוצגו ב-1829, 1830 ו-1831. הוא נכח עם הצי האנגלי על חוף פורטוגל ב-1833 ותמונתו של 'הניצחון המפואר של אדמירל נאפייר' הייתה אחת מתרומתו לאקדמיה המלכותית ב-1834.

ארבעה נושאי חיל הים ב-1835 היו עבודותיו האחרונות שהוצגו.

הוא עבד הן בשמן והן בצבעי מים, וניבאו לו הצלחה גדולה כצייר של יצירות ספנות וימיות. עבודותיו הופיעו גם במוסד הבריטי, ומדי פעם באגודת האמנים הבריטים.

ריינגל נפטר בקמדן טאון, לונדון, ב-6 בדצמבר 1835, בגיל 33.

== גלריה ==
<gallery mode="packed" heights="200">
File:Asia and other vessels at the Battle of Navarino, 20 Oct 1827 PW4851.jpg|קרב נאוואירינו
File:Hanhoute and Azoff, with explosion of a Turkish frigate, at the Battle of Navarino, 20 Oct 1827 PW4859.jpg|פיצוץ אניה טורקית בקרב נאווארינו
File:The Asia, the Talbot and the Dartmouth battle with the Turks, 1-6 Oct 1827 PW4842.jpg|עימות בין הצי האנגלי והטורקי
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1802
קטגוריה:בריטים שנפטרו ב-1835
פלואו של טמבל

פלואו של טמבל הוא אלבום הבכורה של המוזיקאי והראפר הישראלי ליעד מאיר, שיצא לאור ב-2 באפריל 2023.

מילות השירים נכתבו על ידי מאיר, וההפקה נוהלה על ידי יובל ניאזוב, המוכר כדודא ממבוא הדודאים. האלבום כולל את הלהיטים "להקפיץ ת'רגל", "פלואו של טמבל", "תן לו!", ו"פלואו של טמבל 2" המארח את רון חיון. בשיר הראשון של האלבום מתארח מנהלו האישי של מאיר, שגיא דהן. אורחים נוספים הם דודא, זיו שביט, מיכאל סוויסה וביג סאזו.

האלבום זכה להצלחה בסטרימינג. במצעד האלבומים השבועי של ספוטיפיי בישראל, הגיע האלבום למקום התשיעי.<ref></ref> השיר "פלואו של טמבל 2" מתוך האלבום היה ללהיט,<ref></ref> זכה להצלחה בפלטפורמת טיקטוק והגיע למקום ה-19 במצעד היטליסט של מאקו.

==רשימת רצועות==

==קישורים חיצוניים==

* [https://www.youtube.com/watch?v=B4NFb0hErp0&list=PLGo5MqGx2_xU_hZOFUKYRKEoDf8_WFoQe פלואו של טמבל], לשמיעה באתר יוטיוב
* [https://open.spotify.com/album/3agcsk8XCke8MXj5hejEtV פלואו של טמבל], לשמיעה בשירות המוזיקה Spotify
* [https://genius.com/albums/Liad-meir/Flow-shel-tambal פלואו של טמבל], מילים ופרשונים באתר Genius

==הערות שוליים==

קטגוריה:אלבומי בכורה מ-2023
קטגוריה:אלבומים בעברית
קטגוריה:אלבומי היפ הופ ישראליים
פקונדו גונסאלס

פקונדו גונסאלס מולינו (בספרדית: Facundo González Molino; נולד ב-6 ביולי 2003 במונטווידאו שבאורוגוואי) הוא כדורגלן אורוגוואי המשחק בהשאלה בעמדת הבלם בסמפדוריה.

== קריירת מועדונים ==

גונסאלס גדל במחלקות הנוער של ויסטה אלגרה, אספניול וולנסיה. בשנת 2020 החל לשחק בקבוצת המילואים של ולנסיה.

== קריירה בינלאומית ==
נכלל בסגל נבחרת אורוגוואי עד גיל 20 לטורניר גביע העולם עד גיל 20 בשנת 2023.

== קישורים חיצוניים ==

== הערות שוליים ==

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:אורוגוואים שנולדו ב-2003
אמילי מורי פטרסון

אמילי מורי פטרסון (באנגלית: Emily Murray Paterson; 1855–1934) הייתה אמנית סקוטית, הקשורה לאסכולת גלאזגו וחברה באגודת האמניות. <ref>R. Desmond & C. Ellwood. Dictionary f British and Irish Botanists and Horticulturists. CRC Press</ref>

== חיים ועבודה ==
אמילי פטרסון נולדה באדינבורו, סקוטלנד בשנת 1855. אביה, דנקאן וויקי פטרסון (1827–1911) היה עורך דין מאיירשייר. <ref>Dunford, P. A Biographical Dictionary of Women Artists in Europe and America Since 1850 (Published by Harvester Wheatsheaf, 1990)</ref> הוא היה שותף של לינדזי ופטרסון באדינבורו. <ref>Edinburgh and Leith Post Office Directory 1857-58</ref> אמה הייתה אן פלמינג סטיבן (1827–1909).

אמילי למדה במכללת אדינבורו לאמנות וכן בפריז והתגוררה באלבין פלייס, אדינבורו לפני שעברה ללונדון ב-1917.<ref>Catalogue of the Exhibition of Scottish Art: 1939 (Published by Royal Academy of Arts, 1939)</ref>

היא נסעה רבות בין 1909 ל-1934. זמן קצר לאחר תום מלחמת העולם הראשונה, היא ביקרה בשדות הקרב לשעבר בעיר איפר שבבלגיה. ציורי צבעי המים שלה של כנסיות הרוסות ומבנים הרוסים בעיר, כולל נופים של אולם המופעים של איפר, הוצגו בלונדון בשנת 1919.

פטרסון גם ביקרה בהולנד ובאיטליה במספר הזדמנויות והייתה גם חובבת טיולים אלפיניים, ולעיתים קרובות ערכה טיולי ציור הן בטירול והן באלפים השווייצרים והציגה את העבודות שנוצרו במועדון האלפיני בלונדון. <ref>Paul Harris & Julian Halsby (1990). The Dictionary of Scottish Painters 1600 to the Present. Canongate</ref> הנושאים המועדפים עליה היו נופים, אדריכלות ובוטניקה.

היא נבחרה לחברה באגודה המלכותית לצבעי מים הסקוטית, אגודת האמנים הסקוטית והאגודה לאמניות נשים.

פטרסון מתה בלונדון ב-23 ביולי 1934 - תערוכת זיכרון נערכה בגלריה ווקר, לונדון מאוחר יותר באותה שנה.

היא הוחזרה לאדינבורו לקבורה עם הוריה בבית הקברות דין.

== גלריה ==
<gallery mode="packed" heights="200">
File:Derelict Tanks Art.IWMART4752.jpg|שרידי טנקים באיפר
 File:A Street in Ypres Art.IWMART4750.jpg|רחוב באיפר
File:Interior. St Martin's, Ypres Art.IWMART4759.jpg|חורבות הכנסייה באיפר
File:Emily Paterson - A July Bouquet - Sarjeant Gallery.jpg|אגרטל פרחי יולי
File:Still Life (Te Papa, 1936-0026-1).jpg|טבע דומם
</gallery>

== קישורים חיצוניים ==

== הערות שוליים ==

קטגוריה:ציירות סקוטיות
קטגוריה:ילידות 1855
קטגוריה:נפטרים ב-1934
ג'אקומו פטיקנטי

ג'אקומו פטיקנטי (באיטלקית: Giacomo Faticanti; נולד ב-31 ביולי 2004 בסורה שבאיטליה) הוא כדורגלן איטלקי המשחק בעמדת הקשר האחורי בקבוצת רומא מהסרייה א'.

== קריירת מועדונים ==
פטיקנטי גדל במחלקות הנוער של אתלטיקו סורה, פרוזינונה ורומא. ב-27 באוקטובר 2022 ערך את הופעת הבכורה שלו בקבוצה הבוגרת של רומא, בניצחון 2-1 על ה.י.ק. הלסינקי במסגרת שלב הבתים של הליגה האירופית לעונת 2022/2023.

== קריירה בינלאומית ==
נכלל בסגל נבחרת איטליה עד גיל 20 לטורניר גביע העולם עד גיל 20 בשנת 2023.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני רומא
קטגוריה:איטלקים שנולדו ב-2004
ויקטור אלטו

ויקטור אלטו (באנגלית: Victor Eletu; נולד ב-1 באפריל 2005 בלאגוס שבניגריה) הוא כדורגלן ניגרי המשחק בעמדת הקשר האחורי במחלקת הנוער של מילאן.

== קריירת מועדונים ==
אלטו גדל במחלקות הנוער של אקדמיית הנסיך קאזים, צ'דרטזה 1985 ומילאן. בחודש בדצמבר 2022 חתם על חוזה לשנתיים וחצי במילאן.

== קריירה בינלאומית ==
נכלל בסגל נבחרת ניגריה עד גיל 20 לטורניר גביע העולם עד גיל 20 בשנת 2023.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:ניגרים שנולדו ב-2005
קנדרי פאאס

ריי קנדרי פאאס אנדרדה (בספרדית: Ray Kendry Páez Andrade; נולד ב-4 במאי 2007 בגואיאקיל שבאקוודור) הוא כדורגלן אקוודורי המשחק בעמדת הקשר ההתקפי בקבוצת אינדפנדיינטה דל ואיה מליגת העל האקוודורית ובנבחרת אקוודור.

== קריירת מועדונים ==
פאאס גדל במחלקות הנוער של אקדמיית אלפרו מורנו, ברצלונה ספורטינג קלוב, אמלק, פאטריה ואינדפנדיינטה דל ואיה. ב-25 בפברואר 2023 ערך את הופעת הבכורה שלו בקבוצה הבוגרת של אינדפנדיינטה דל ואיה, בניצחון 3-1 על מושוק רונה במסגרת המחזור הראשון בליגת העל האקוודורית לעונת . במשחק זה הבקיע את שער הבכורה שלו במועדון.

== קריירה בינלאומית ==
נכלל בסגל נבחרת אקוודור עד גיל 20 לטורניר גביע העולם עד גיל 20 בשנת 2023.

ב-12 בספטמבר 2023 ערך פאאס את הופעת הבכורה שלו בנבחרת אקוודור, בניצחון 2-1 על נבחרת אורוגוואי במסגרת מוקדמות מונדיאל 2026. ב-13 באוקטובר הבקיע את שער הבכורה שלו בנבחרת, בניצחון 2-1 על נבחרת בוליביה במסגרת מוקדמות מונדיאל 2026.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני נבחרת אקוודור
קטגוריה:כדורגלני קופה אמריקה 2024
קטגוריה:גואיאקיל: כדורגלנים
קטגוריה:אקוודורים שנולדו ב-2007
מרים אלון

מרים אלון (1938–2011) הייתה אשת רדיו וסופרת ילדים ישראלית. עבדה בקול ישראל כקריינית חדשות וכן בתחומי המוזיקה, התרבות ועוד. בנוסף הייתה גם מדריכת קריינים<ref name=":0"></ref>.

== ביוגרפיה ==
מרים אלון נולדה בקריית מוצקין. למדה במוסד החינוכי "שומריה" במשמר העמק<ref></ref>. למדה בבית הספר למשחק של "הבימה"<ref name=":0" />.

בתחנת קול המוסיקה הקריאה שירי משוררים בפינה "'רגע של שיר".
אלון הייתה נשואה לאיש הרדיו הוותיק יצחק שמעוני ולהם ארבעה ילדים ושנים עשר נכדים.
בנה הוא השחקן אסי שמעוני, ממייסדי תיאטרון פסיק.

מרים אלון נפטרה בירושלים ב-2011 בעקבות מחלה קשה ממנה סבלה בשלוש שנותיה האחרונות. נטמנה בבית העלמין הר המנוחות<ref></ref>.

== ספריה ==
* לגן בחדר (ירושלים: כתר, 1980); איורים – דודו גרשטין
* משקפים ורדים (ירושלים: כתר, 1981); איורים – דוד גרשטיין
* לגעת כמעט בתקרה (ירושלים: כתר, 1984); איורים – אלישבע געש
* גלידה עם קצפת (תל אביב: ספרית פועלים, 1988); איורים – יפתח אלון
* חלום של יום הולדת (ירושלים: כתר, 1988); ציורים – יפתח אלון
* רון עכברון (תל אביב: נ. קמחי, תשמ"ז); ציורים – אנה טורק (סידרה בת שנים-עשר ספרים)
* לבד בבית (תל אביב: ספרית פועלים, תשנ"ז 1996); איורים – אבנר כץ
* המקום שבו אני גר (ירושלים: שמעוני, 2012); איורים – ז'קי לוי

== על ספריה ==
יהודה אטלס כתב: "אלון השתייכה לסוג הכותבים לילדים שמדברים ישירות אל הילד, מבלי לקרוץ להורים מעבר לכתפו. דרך שיריה היא מראה מה רוחש בראשו של ילד, כשכל התבוננות או חיווי מפי הילד בשיריה יכולים להתפרש בקלות גם כאמירה כללית יותר".

==קישורים חיצוניים==
* 
* 
* [https://www.google.co.il/search?tbo=p&tbm=bks&q=inauthor:%22מרים+אלון%22 מרים אלון] באתר גוגל ספרים
* 
* רבקה מיכאלי, [https://103fm.maariv.co.il/programs/media.aspx?ZrqvnVq=FGLIGG&c41t4nzVQ=FG נפרדים מהקריינית והסופרת מרים אלון ז"ל], אתר רדיו 103, 11.11.2011
* 

== הערות שוליים ==

קטגוריה:סופרות ילדים ונוער ישראליות
קטגוריה:קרייניות ישראליות
קטגוריה:סגל קול ישראל
קטגוריה:בוגרי המוסד החינוכי שומריה 
קטגוריה:יהודים הקבורים בהר המנוחות
קטגוריה:ישראליות שנולדו ב-1938
קטגוריה:ישראלים שנולדו ב-1938
קטגוריה:ישראליות שנפטרו ב-2011
קטגוריה:ישראלים שנפטרו ב-2011
דייוויד פיין

דייוויד פיין (באנגלית: David Payne; 1843–1894) היה צייר נוף סקוטי.

== ביוגרפיה ==
פיין נולד בדמפרישייר,<ref name=":0">Harvest Home and Golden Corn Archived 2011-06-09 at the Wayback Machine, David Payne, 1875</ref> הוא התחנך באקדמיית אנאן (יחד עם עמיתו האמן ויליאם יוארט לוקהארט). בתחילה הוא התפרנס כצייר בתים לפני שהפך לאמן. פיין עבר לדרבי ב-1869 ותועד כשגר במספר מקומות במחוז דרבישייר בשנות ה-80, כולל דאפילד ובארו על טרנט.

פיין היה תלמידו של ג'ורג' טרנר "ג'ון קונסטבל של דרבישייר" שהתגורר אף הוא בבארו על טרנט.<ref>George Turner, British (1843-1910)".</ref> הגילוף של פיין של שני דייגים זכה במדליית גלריית אמנות דרבי לשנת 1882 לאמנות תעשייתית והפסל והמדליה נרכשו מחדש על ידי הגלריה.<ref>Two Anglers, Derbyshire Museums,</ref>

פיין הפך לאמן נוף כפרי.<ref name=":0" /> הוא הציג בחברת האמנים המלכותית של בירמנגהם, במוזיאון נוטינגהאם ובגלריה לאמנות, והיה חבר באקדמיה המלכותית הסקוטית (RSA). הוא נחשב לאחד הטובים מבין אמני בירמינגהאם מהמאה ה-19. בשנת 1891, המלכה ויקטוריה ביקרה בדרבי כדי להניח את אבן היסוד של המרפאה המלכותית בדרבישייר ולתת תואר אביר לסר אלפרד האסלאם. הסצנה של הביקור המלכותי בשוק עם מאות אנשים, חיילים, סוסים שפגשו את המלכה ויקטוריה, צוירה על ידי פיין.<ref>Allard, Sarah; Nicola Rippon (2003). Goodey's Derby p.40. Breedon Books. p. 157</ref> הציור הזה נמצא כעת במוזיאון ובגלריה לאמנות דרבי, אבל יש לו גם עבודה דומה בעיר הולדתו.

פיין התחתן והביא לעולם 14 ילדים. הוא נפטר בשפילד בשנת 1894.

ציורי פיין נמצאים במספר מוסדות בריטיים, כולל מוזיאון דרבי וגלריה לאמנות של סאות'המפטון.

== גלריה ==
<gallery mode="packed" heights="200">
 File:A Summer Landscape with Sheep and Cottage by David Payne.jpg|נוף קייצי
File:SweetSummer David Payne.jpg|קיץ יפה
File:VictoriainDerby.jpg|ביקור המלכה ויקטוריה בדרבי
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1843
קטגוריה:נפטרים ב-1894
מרקו וורן

מרקו וורן (באנגלית: Marco Warren; 13 בדצמבר 1993 – 14 במאי 2023) היה כדורגלן ברמודי ששיחק בעמדת הקשר ההתקפי בנבחרת ברמודה.

== קריירת מועדונים ==
וורן שיחק במשך כל הקריירה המקצוענית שלו בקבוצת PHC זבראס מליגת העל הברמודית.

== קריירה בינלאומית ==
וורן ערך עשר הופעות במדי נבחרת ברמודה, בהן הבקיע שער אחד. הוא היה חלק מסגל נבחרת ברמודה בטורניר גביע הזהב 2019.

== מותו ==
ב-14 במאי 2023 נהרג וורן בתאונת דרכים בגיל 29.

== קישורים חיצוניים ==

== הערות שוליים ==

קטגוריה:כדורגלנים ברמודים
קטגוריה:קשרי כדורגל ברמודים
קטגוריה:כדורגלני נבחרת ברמודה
קטגוריה:כדורגלני גביע הזהב 2019
קטגוריה:הרוגי תאונות דרכים
קטגוריה:ילידי 1993
קטגוריה:נפטרים ב-2023
ארק נורת'

אוסקר יאן בנגט כריסטיאנסון (בשוודית: Oscar Jan Bengt Christiansson; נולד ב-1 ביוני 1997), הידוע בשם הבמה שלו, ארק נורת, הוא די ג'יי ומפיק מוזיקלי שוודי.<ref></ref> בנובמבר 2022 נחשף כי הוא עתיד להתחרות במלודיפסטיבלן, הקדם השוודי לאירוויזיון 2023,<ref></ref> עם השיר "Where You Are (Sávežan)" בהשתתפות יון הנדריק פיילגרן ואדם וודס. השלושה דורגו בערב הגמר במקום הרביעי.

== דיסקוגרפיה ==
=== מיני-אלבומים ===
* 2020 – No Cow On The Ice
* 2020 – Love Me To Life
* 2020 – Limbo (Remixes)
* 2023 – Where You Are (Sávežan) [feat. Adam Woods] [Alex D'Rosso Remix]
* 2023 – [Where You Are (Sávežan) [Remixes

== קישורים חיצוניים ==

* 

== הערות שוליים ==

קטגוריה:מפיקים מוזיקליים שוודים
קטגוריה:משתתפי מלודיפסטיבלן 2023
קטגוריה:שוודים שנולדו ב-1997
אינטרהוטל

אינטרהוטל הייתה רשת מלונות יוקרה מזרח־גרמנית, שהוקמה בשנת 1965.

במקור, רשת המלונות הכילה מלון אחד ביעדים הבאים: ברלין, ארפורט, ינה, מגדבורג. שני מלונות בקמניץ (אז קארל־מארקס־שטאדט) וחמישה מלונות בלייפציג.

מלונות 5 כוכבים של הרשת שירתו אקסקלוסיבית אורחים ממדינות לא־סוציאליסטיות, מלונות 4 כוכבים הוקמו עבור בעיקר אורחים ממדינות קומקון. למשל מלון פארק אין ברלין של היום, שטאדט ברלין דאז, נבנה עבור תיירים מברית המועצות. נוסף על כך היו כמה מלונות 3 כוכבים בערים קטנות יותר, כמו מלון "אלפנט" בויימאר.

כמעט כל מלונות היוקרה בגרמניה המזרחית היו חלק מרשת אינטרהוטל, עם כמה יוצאים מן הכלל כמו מלון "נפטון" בוורנמונדה ומצודת ססילהוף בפוטסדאם. איגוד הקו־אופרטיבים הצרכניים ברפובליקה הדמוקרטית הגרמנית היה בעלים של מלונות גם, בעיקר מלונות 4 ו-3 כוכבים כמו מלון "קונסום ארולונגסהיים" באוברהוף, שהיום עדיין נמצא בבעלותה של התנועה הקו־אופרטיבית בגרמניה.

לאחר איחודה מחדש של גרמניה, רוב המלונות היו מנוהלים על ידי חברה באותו השם. ב-1991 כמה נמכרו לקבוצת קלינבייל, וב-2006 כמה נמכרו לקבוצת בלאקסטון.

מלונות האינטרהוטל היו תחת הפיקוח של המשרד לביטחון המדינה המזרח־גרמני, זהו השטאזי, תחת מחלקת התיירות. השטאזי ניסה לפקח על כל הפעילויות של תיירים בין־לאומיים על ידי שליחת חשפניות לחדרים שהיו בפיקוח אודיו ווידאו. הם התרכזו בעיקר על מלונות שבהם שוחחו החלטות פוליטיות, כמו מלון "בלויוו" בדרזדן.

==קישורים חיצוניים==

קטגוריה:גרמניה המזרחית: כלכלה
קטגוריה:גרמניה: בתי מלון